Mallonu Deluxe
„Mallonu Deluxe“ – grupės „Pompa“ geriausių dainų rinktinis albumas. Jį 2023 m. vinilinės plokštelės formate išleido „Vinylomania“, katalogo numeris VNM-006. Šiame albume yra trylika rinktinių grupės dainų, kurių įrašai buvo atnaujinti skaitmeniniu būdu 2022–2023 m. Tarp jų taip pat pateko vien koncertuose naudota kompozicija „Prieš blogį“, kūrinys „Gyveni tik vieną kartą“ (iš albumo „Kriminalinė romantika“) bei 1995 m. įrašytas radijo singlas „Širdžių vagis“, kurių nebuvo 2022 m. išleistame albume „Labai Mallonu“. Kiekvienas „Mallonu Deluxe“ egzempliorius yra pažymėtas unikaliu numeriu, bendras tiražas ribotas – pagaminta 350 vienetų, vinilinė plokštelė yra žalios spalvos, atverčiamame voke pateikti dainų tekstai ir nuotraukos. Albume skambančios dainos buvo įrašytos 1992–1995 m. studijose „Human Records“, „Tango“ ir „Zymozek AG @ UV“. Papildomi įrašai ir pakeitimai, susiję su dainomis „2mblas (edit)“, „Pats suteik sau malonumą (edit)“ ir „Gyveni tik vieną kartą (edit)“, buvo atlikti „Zymozek Sonic“ studijoje 2022 ir 2023 m., bendradarbiaujant su atlikėju ir garso inžinieriumi Algirdu Drėma.